Κόλιν Μπέρτζες (μουσικός)

Ο **Κόλιν Τζον Μπέρτζες** (16 Νοεμβρίου 1946  - 16 Δεκεμβρίου 2023) ήταν Αυστραλός rock μουσικός, που ήταν ο ντράμερ στους Masters Apprentices από το 1968 έως το 1972. Αργότερα, διετέλεσε τον αρχικό ντράμερ του hard rock συγκροτήματος AC/DC από τον Νοέμβριο του 1973 έως τον Φεβρουάριο του 1974. Οι Masters Apprentices σημείωσαν επιτυχία στα singles που έφτασαν στο top 20 των charts με τα "5:10 Man", "Think about Tomorrow Today", "Turn Up Your Radio" και "Because I Love You".

Το 1998, οι Masters Apprentices, με τον Μπέρτζες, εισήχθησαν στο Hall of Fame της ARIA. Εμφανίστηκε σε διάφορα συγκροτήματα με τον αδελφό του, Ντένις Μπέρτζες στο μπάσο και στα φωνητικά, συμπεριλαμβανομένων των His Majesty.

## Ζωή και καριέρα

### Πρώιμη καριέρα
Ο Κόλιν Τζον Μπέρτζες γεννήθηκε στις 16 Νοεμβρίου του 1946 στο Σίδνεϊ  και μεγάλωσε μαζί με τον αδελφό του Ντένι. Ήταν ο ντράμερ του συγκροτήματος Untamed, με τον Τζο Τράβερς στην κιθάρα, στο Σίδνεϊ.  Το 1965, ο Ντένι Μπέρτζες ήταν ένας από τους πρώτους μπασίστες και τραγουδιστές του συγκροτήματος surf-instrumental The Throb. Το 1967, ο Μπέρτζες και ο Ντένι σχημάτισαν το ψυχεδελικό συγκρότημα Honeybunch με τον Τράβερς και τον Μπιλ Βέρμπααν στο μπάσο (πρώην μέλος των Morloch). Αργότερα την ίδια χρονιά, το συγκρότημα μετονομάστηκε σε "The Haze".  

### The Masters Apprentices
Στα τέλη του 1965, οι Masters Apprentices σχηματίστηκαν στην Αδελαΐδα ως ένα pop και rock συγκρότημα. Στις αρχές του 1967 μετακόμισαν στη Μελβούρνη και στα τέλη τοθ ίδιου έτους η καριέρα τους είχε φτάσει σε ένα κρίσιμο σημείο. Τόσο ο ντράμερ τους, Στιβ Χόπγκουντ, όσο και ο κιθαρίστας Τόνι Σόμερς, ήταν απογοητευμένοι από την ασταθή τύχη του συγκροτήματος, οπότε το ιδρυτικό μέλος Τζιμ Κις αποφάσισε να τους αντικαταστήσει. Στο Σίδνεϊ, οι αδελφοί Μπέρτζες γνώρισαν τον Κις όταν οι Haze έπαιξαν support στους Masters Apprentices σε μια συναυλία στο προάστιο Άσφιλντ.  

Τον Ιανουάριο του 1968, ο Κις αναδιοργάνωσε τους Masters Apprentices με τους Σάμερς και Χόπγκουντ να αποχωρούν. Ο Μπέρτζες μεταφέρθηκε αεροπορικώς στη Μελβούρνη ως ο νέος ντράμερ. Έπειτα, ο Κις προσέγγισε τον Ντογκ Φορντ, έναν ηλεκτρικό κιθαρίστα των Missing Links και του παρακλαδιού τους Running Jumping Standing Still. Τον Μάιο του 1970, το συγκρότημα με τον Γκλεν Γουίτλεϊ στο μπάσο, μετακόμισε στο Λονδίνο, αλλά είχε μικρή εμπορική επιτυχία εκεί. Ο Γουίτλεϊ αποχώρησε στο τέλος του 1971 και στις αρχές του 1972 ο Κις ανακοίνωσε την αποχώρησή του και την πρόθεσή του να επιστρέψει αμέσως στην Αυστραλία.  

Οι Φορντ και Μπέρτζες αποφάσισαν να συνεχίσουν και έστειλαν να καλέσουν τον αδερφό του Μπέρτζες, Ντένι, που ανέλαβε το μπάσο και τα φωνητικά. Η τελική σύνθεση του τρίο συνέχισε για μερικούς μήνες και έκανε μια ηχογράφηση, το "Freedom Seekers" &#x2014; το οποίο συμπεριλήφθηκε στο *Jam It Up!* το 1987 &#x2014; πρωτού τελικά διαλυθεί στα μέσα του 1972. Κατά τη διάρκεια της θητείας του Μπέρτζες, οι Masters Apprentices είχαν επιτυχίες στα top 20 στα charts των singles στο *[[Go-Set]]* National Top&nbsp;40 με τα "5:10 Man", "Think about Tomorrow Today", "Gurn Up Your Radio" και "Because I Love You". 

### AC/DC

Ο Μπέρτζες επέστρεψε στην Αυστραλία και τον Νοέμβριο του 1973, προσλήφθηκε ενόψει του σχηματισμού του hard rock συγκροτήματος AC/DC. Συνεργάστηκε με τον Μάλκολμ Γιανγκ στην ρυθμική κιθάρα, τον αδελφό του, Άνγκους στην κύρια κιθάρα, τον Ντέιβ Έβανς στα φωνητικά και τον Λάρι Βαν Κριντ στο μπάσο. Ο Μπέρτζες απολύθηκε τον Φεβρουάριο του 1974 επειδή ήταν μεθυσμένος πάνω στη σκηνή. Αργότερα είπε ότι κάποιος είχε ρίξει κρυφά αλκοόλ στο ποτό του. 

Ο Μπέρτζες αντικαταστάθηκε από μια σειρά ντράμερ πριν την πρόσληψη του Φιλ Ραντ τον Φεβρουάριο-Μάρτιο του 1975. Όταν ο Ραντ τραυμάτισε το χέρι του σε έναν καβγά στη Μελβούρνη τον Σεπτέμβριο του 1975, το συγκρότημα κάλεσε τον Μπέρτζες ως αντικαταστάτη του για μερικές εβδομάδες.

Σε μια ανατροπή της μοίρας, ο Μπέρτζες βρισκόταν στο Music Factory στο Λονδίνο το βράδυ της 18ης Φεβρουαρίου του 1980. Εκεί, ο Μπέρτζες ήταν ένας από τους τελευταίους ανθρώπους οι οποίοι μίλησαν με τον Μπον Σκοτ πριν ο Σκοτ φύγει από το κλαμπ. Ο Μπον Σκοτ πέθανε εκείνο το βράδυ. 

### Αργότερη καριέρα και θάνατος
Το 1983, ο Μπέρτζες και ο αδερφός του Ντένι σχημάτισαν το hard rock συγκρότημα His Majesty με τον Ιάπωνα τραγουδιστή Γιουκίκο Ντέιβις και τον Σπάικ Γουίλιαμς στην κιθάρα. Αν και το συγκρότημα διαλύθηκε το 1988, το 1992 μια νέα σύνθεση η οποία περιλάμβανε τον κιθαρίστα Τζον Μπότιτσα και τον πληκτρά Κλοντ Γούντγουορντ προσκλήθηκε από την Regular Records για να ηχογραφήσει ένα άλμπουμ με τους Tiny Tim. Το άλμπουμ που κυκλοφόρησε τον Νοέμβριο, *Rock*, περιελάμβανε μια απίθανη διασκευή του *Highway To Hell* των AC/DC. Μέχρι το 1998, οι His Majesty είχαν αλλάξει το όνομά τους σε Good Time Charlie. Οι Good Time Charlie περιόδευσαν στη Νοτιοανατολική Ασία και ηχογράφησαν ένα άλμπουμ, *Adults Only*, του οποίου την παραγωγή έκανε ο Τζον Ρόμπινσον, πρώην μέλος του αυστραλιανού συγκροτήματος Blackfeather. &#x5B;*[[Βικιπαίδεια:Εκκρεμεί παραπομπή|<span title="This claim needs references to reliable sources. (December 2023)">απαιτείται παραπομπή</span>]]*]

Τον Οκτώβριο του 1998, οι Masters Apprentices εισήχθησαν στο Hall of Fame της ARIA με την κλασική τους, η οποία αποτελούνταν από τους: Μπέρτζες, Φορντ, Κις και Γουίτλεϊ. Ένα μήνα αργότερα, οι δύο αδελφοί Μπέρτζες ενεπλάκησαν σε τροχαίο ενώ ταξίδευαν σε ένα πάρτι παρουσίασης CD για τους Good Time Charlie. «Και οι δύο τραυματίστηκαν σοβαρά. Ο Κόλιν υπέστη πολλαπλά κατάγματα και εσωτερικούς τραυματισμούς και ως αποτέλεσμα δεν μπορούσε να μετακινηθεί από το ατύχημα για κάποιο χρονικό διάστημα... Και οι δύο ανάρρωσαν». Το 2005, κυκλοφόρησε ένα ντοκιμαντέρ για τους αδελφούς, *The Comeback Kings*, γυρισμένο από τον Τζόελ Πίτερσον. Ο Κόλιν και ο Ντένι Μπέρτζες εμφανίστηκαν και ηχογραφήθηκαν ως οι Burgess Brothers Band και αργότερα ως Burgess Burgess.

Ο Μπέρτζες έπαιξε επίσης σε ένα εγχείρημα το οποίο δημιουργήθηκε από έναν δάσκαλο κιθάρας ονόματι Στιβ Φλακ, με το όνομα Guitar Heroes, που παρουσιάζει μερικούς από τους καλύτερους βετεράνους κιθαρίστες της Αυστραλίας σε ένα blues/hard rock πλαίσιο έξω από αυτό στο οποίο συνήθως γίνονται αντιληπτοί. Εξαιτίας αυτού έπαιξε, μεταξύ άλλων, με τους Φιλ Μάνινγκ των Chain, Φιλ Εμάνιουελ, Ντένις Γουίλσον των Kahvas Jute, Μπομπ Σπένσερ των Angels, Μπραντ Καρ των Choirboys, Φες Πάρκερ των Radiators, Ντομ Τέρνερ των Backsliders και Μάρτιν Κίλια των Atlantics. Ο μπασίστας των Atlantics από το 2006 έως το 2012, Μάικλ Σμιθ, είναι ο τακτικός μπασίστας των ζωντανών εμφανίσεων του εγχειρήματος από την έναρξή του το 2004. &#x5B;*[[Βικιπαίδεια:Εκκρεμεί παραπομπή|<span title="This claim needs references to reliable sources. (December 2023)">απαιτείται παραπομπή</span>]]*&#x5D;

Αργότερα, ο Μπέρτζες έγινε μέλος των Dead Singer Band, μιας μπάντας η οποία έκανε διασκευές προς τιμή άλλων συγκροτημάτων. Εμφανίστηκε σε όλη την Αυστραλία στο Dead Singer Band Lost Legends Showcase, μια παράσταση η οποία ήταν αφιερωμένη σε Αυστραλούς τραγουδιστές οι οποίοι έχουν πεθάνει. 

Ο Κόλιν Τζον Μπέρτζες πέθανε στις 16 Δεκεμβρίου του 2023, κάτι το οποίο ανακοινώθηκε από τα επίσημα μέσα κοινωνικής δικτύωσης των AC/DC.    Πέθανε σε ηλικία 77 ετών.   

## Βραβεία και υποψηφιότητες

### Go-Set Pop Poll
Το Go-Set Pop Poll συντονίζονταν από την εφηβική εφημερίδα pop μουσικής *[[Go-Set]]*. Ιδρύθηκε τον Φεβρουάριο του 1966 και διεξήγαγε ετήσια δημοσκόπηση από το 1966 έως το 1972 στους αναγνώστες της για να προσδιορίσει τις πιο δημοφιλείς προσωπικότητες. 
|-
| 1970
| εαυτός του 
| Καλύτερος ντράμερ
| style="background:gold;"| 1ος
|-
| 1971
| εαυτός του 
| Καλύτερος ντράμερ
| style="background:gold;"| 1ος
|-

## Παραπομπές
   
;Γενικές
* "Two Sides To Every Glory", Paul Stenning, 2005
* "Metal Hammer & Classic Rock present AC/DC", Metal Hammer magazine special, 2005
*  NOTE: limited preview for on-line version.
*
* 
* NOTE: only overview for on-line version.

;Συγκεκριμένες

## Εξωτερικοί σύνδεσμοι
* 
* 

Κατηγορία:Μέλη των AC/DC
Κατηγορία:Articles with hCards